《秋夜》
明代·方蕖

星横碧落雁初归，徙倚虚庭入望时。声断紫箫花底凤，露寒丹望月中枝。

病添司马金茎渴，梦觉庄周玉蝶迟。孤剑十年犹是客，半生双鬓易成丝。

作者简介：方蕖，字清臣。南海人。献夫次子。有平寇功。历任赣州府同知，终武定府知府。著有《龙井集》。清温汝能《粤东诗海》卷三三、清吴道镕《广东文徵作者考》卷二有传。